Дваццаць дзевяць хітоў 80-90-х гадоў прагучалі са сцэны. Сярод іх былі творы з рэпертуару Льва Лешчанкі, Таццяны Аўсіенкі, Надзеі Кадышавай, Алёны Апінай, Аляксандра Сярова, Сафіі Ратару, ансамбляў “Сябры” і “Сіняя птушка”, груп “Міраж” і “Балаган-лемітэд” і інш. Не адзін артыст звярнуўся да рэпертуару Валянціны Талкуновай, Наташы Каралёвай, Ганны Герман, Міхаіла Баярскага. Найбольш жа прыцягальнымі аказаліся песні Алы Пугачовай, іх выбралі аж чатыры ўдзельнікі мерапрыемства.